Diari Oficial de la Generalitat Valenciana


Sumari del DOGV 9197, del 19-10-2021 (2021/10149)

RESOLUCIÓ de 8 d'octubre de 2021, del president de Turisme Comunitat Valenciana, per la qual es dona publicitat a les resolucions de concessió i denegació d'ajudes directes a persones físiques o jurídiques explotadores d'establiments públics d'oci nocturn de la Comunitat Valenciana, en compliment del Decret 29/2021, de 19 de febrer, del Consell, d'aprovació de les bases reguladores i de concessió directa de les esmentades ajudes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9197

Data del DOGV
:   19-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10921


Data del document
:   08-10-2021

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública
    * discoteca
    * política d'ocupació
    * lluita contra l'atur
    * malaltia infecciosa

RESOLUCIÓ de 8 d'octubre de 2021, del president de Turisme Comunitat Valenciana, per la qual es dona publicitat a les resolucions de concessió i denegació d'ajudes directes a persones físiques o jurídiques explotadores d'establiments públics d'oci nocturn de la Comunitat Valenciana, en compliment del Decret 29/2021, de 19 de febrer, del Consell, d'aprovació de les bases reguladores i de concessió directa de les esmentades ajudes. [2021/10043]  
  
  
Antecedents de fet  
  
Primer. En data 24 de febrer de 2021 es va publicar en el Diari Oficial de la Generalitat Valenciana el Decret 29/2021, de 5 de febrer, del Consell, d'aprovació de les bases reguladores i de concessió directa d'ajudes a persones físiques o jurídiques explotadores d'establiments públics d'oci nocturn, per la Covid-19, i s'estableix en l'article 2 de l'esmentat decret (persones beneficiàries) les següents condicions:  
  
1. Ser persones físiques o jurídiques explotadores dels establiments públics que s'indiquen en l'apartat següent. S'ha d'entendre per persona explotadora aquella que es dedique a l'explotació econòmica de l'activitat d'oci nocturn en l'establiment públic objecte de subvenció, i aquesta pot ser titular de la llicència d'obertura i activitat o, si no és el cas, propietària, arrendatària o tindre la titularitat jurídica d'aquest per qualsevol títol vàlid en dret.  
2. Explotar alguna de les tipologies d'establiments públics d'oci nocturn següents:  
- Locals tipologia A): pubs, cafés cantant, cafés concert, cafés teatre.  
- Locals tipologia B): discoteques, sales de ball, sales de festa.  
Segon. L'òrgan instructor ha emés informes favorables i desfavorables en el qual formulen a través del director de Turisme Comunitat Valenciana successives propostes de concessió o denegació; aquest les ha elevades al president de Turisme Comunitat Valenciana, el qual ha resolt la concessió de les ajudes; tot això d'acord amb el que estableixen els articles 9 (Instrucció) i 10 (resolució i recursos) de l'esmentat Decret 29/2021.  
Tercer. El Decret 29/2021, en l'article 11 (mitjans de notificació) expressament assenyala: «La resolució de concessió o denegació es notificarà a la persona o entitat sol·licitant en els termes previstos en la Llei 39/2015, d'1 d'octubre, del procediment administratiu comú de les administracions públiques, i es publicarà en la web institucional de Turisme Comunitat Valenciana, en l'apartat corresponent a les ajudes 2021, tal com estableix la legislació bàsica de procediment administratiu comú, així com en el Diari Oficial de la Generalitat Valenciana, en compliment del que estableix la Llei 38/2003, de 17 de novembre, general de subvencions, sobre publicitat de subvencions concedides.»  
  
D'acord amb això, les quatre resolucions de concessió i denegació annexes han sigut notificades als beneficiaris individualment i publicades en el web institucional de Turisme Comunitat Valenciana. La situació d'extraordinària urgència que va motivar l'aprovació del decret s'ha fet extensiva a la resolució i comunicació de les ajudes escalonada en el temps en benefici dels sol·licitants.  
Per a donar resposta a la notificació a través del Diari Oficial de la Generalitat Valenciana, s'annexen a aquesta resolució els enllaços de les esmentades quatre resolucions de concessió i denegació d'ajudes directes en el marc del Decret 29/2021, de 5 de febrer, del Consell, d'aprovació de les bases reguladores i de concessió directa d'ajudes a persones físiques o jurídiques explotadores d'establiments públics d'oci nocturn, per la Covid-19.  
  
Fonaments de dret  
  
Primer. El Decret 29/2021, de 5 de febrer, del Consell, d'aprovació de les bases reguladores i de concessió directa d'ajudes a persones físiques o jurídiques explotadores d'establiments públics d'oci nocturn, per la Covid-19; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol, i altra normativa aplicable.  
Segon. La competència per a dictar aquesta resolució l'ostenta el president de Turisme Comunitat Valenciana, d'acord amb les competències assignades per l'article 31 (de la Presidència), apartat 2, subapartat f, del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística (DOGV 8728, 29.04.2020), i en aplicació del que s'estableix en l'apartat 1 de l'article 10 (resolució i recursos) de l'esmentat Decret 21/2021.  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, resolc:  
  
  
Donar publicitat a les resolucions de concessió i denegació d'ajudes directes a persones físiques o jurídiques explotadores d'establiments públics d'oci nocturn de la Comunitat Valenciana dictades, en compliment de l'article 11 del Decret 29/2021, de 19 de febrer, del consell, d'aprovació de les bases reguladores i de concessió directa de les esmentades ajudes.  
  
Contra la present resolució de publicitat de resolucions de concessió, que posa fi a la via administrativa, podrà interposar-se un recurs contenciós administratiu davant els jutjats contenciosos administratius, dins del termini de dos mesos comptats a partir de l'endemà de la notificació d'aquesta i, potestativament, podrà interposar-se un recurs de reposició davant l'òrgan que ha dictat l'acte, en el termini d'un mes, a comptar a partir de l'endemà de la notificació d'aquesta, tot això de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València 8 d'octubre 2021.- El president de Turisme Comunitat Valenciana: Francesc Colomer Sánchez.  
  
  
  
ANNEX  
  
1. Resolució de 29 de setembre de 2021, del president de Turisme Comunitat Valenciana, de concessió directa d'ajudes a persones físiques o jurídiques explotadores d'establiments públics d'oci nocturn de la Comunitat Valenciana, per la Covid-19, en compliment del Decret 29/2021, de 19 de febrer, del Consell, d'aprovació de les bases reguladores i de concessió de les esmentades ajudes (DOGV núm. 9027, de 24.02.2021) http://www.turisme.gva.es/turisme/es/files/pdf/2021\_Resol\_29\_septiembre\_concesion\_14\_exptes\_on.pdf  
  
2. Resolució de 21 de juliol de 2021, del president de Turisme Comunitat Valenciana, de denegació d'ajudes a persones físiques o jurídiques explotadores d'establiments públics d'oci nocturn de la Comunitat Valenciana. http://www.turisme.gva.es/turisme/es/files/pdf/2021\_Resol\_21\_julio\_denegacion\_ocio\_octurno\_44\_expedientes.pdf  
  
  
3. Resolució de 4 d'octubre de 2021, del president de Turisme Comunitat Valenciana, de denegació d'ajudes a persones físiques o jurídiques explotadores d'establiments públics d'oci nocturn de la Comunitat Valenciana. http://www.turisme.gva.es/turisme/es/files/pdf/2021\_Resol\_4\_octubre\_denegacion\_5\_exptes\_alegaciones\_on.pdf  
  
4. Resolució de 17 de setembre de 2021, del president de Turisme Comunitat Valenciana, de denegació d'ajudes a persones físiques o jurídiques explotadores d'establiments públics d'oci nocturn de la Comunitat Valenciana.  
http://www.turisme.gva.es/turisme/es/files/pdf/2021\_Resol\_17\_septiembre\_denegacion\_59\_exptes\_on.pdf